紀元前第三千紀傳曰：寧利爾者，女神寧賽巴古之女也。寧利爾浴於聖河，神王見爾慕之，以內侍努斯卡助，得與其合于水渚而生欣(Sin)，欣者，蘇美或稱之南那(Nanna)，月之神也。諸神聞爾怒，以其野合穢於聖所，爾得七神流之於黃泉畔，寧利爾自從之。七神者，天帝安之子也，或曰七魔、七精，以其權之大威懾諸神，遭其逐者，雖王亦不得抗。於是二神流於冥土，神王化以城衛、司河、渡者之形，復與其生涅伽、尼那祖、恩比盧之神。涅伽者，司冥土大神也；尼那祖司醫之女神也；恩比盧者，司諸河之神也。及至神王恩利爾復其位，爾其諸子各司其職，乃封寧利爾為其后，女神至此得祀千載。